อ้างชื่อ ‘วิกรม’
&#8220;วิกรม กรมดิษฐ์&#8221; CEO แห่งอมตะกรุ๊ป กูรูด้านเศรษฐกิจและผู้มีแง่คิดการใช้ชีวิตที่ไม่เหมือนใคร ถือเป็นไอดอลของหลายคนในยุคนี้ ไม่ว่าจะพูดอะไรก็ล้วนมีแง่คิดดีๆ มากด้วยประสบการณ์
26 ส.ค. 2558

“วิกรม กรมดิษฐ์” CEO แห่งอมตะกรุ๊ป กูรูด้านเศรษฐกิจและผู้มีแง่คิดการใช้ชีวิตที่ไม่เหมือนใคร ถือเป็นไอดอลของหลายคนในยุคนี้ ไม่ว่าจะพูดอะไรก็ล้วนมีแง่คิดดีๆ มากด้วยประสบการณ์ 
แต่ล่าสุด วิกรมถึงกับอึ้ง เพราะถูกมือดีสวมรอยเอาชื่อไปใช้สอนชีวิตหลังเกษียณในโลกโซเชียล ในหัวข้อ “ข้อคิดล้ำค่า” เกี่ยวกับ 10 ข้อควรรู้เรื่องเงินๆ ทองๆ มีการโพสต์กันว่อนในเฟซบุ๊ก และ forward mail โดยระบุว่ามาจาก วิกรม ปัจจุบันมีผู้ชมและแชร์หลายหมื่นคน
งานนี้เจ้าตัวรีบออกมายืนยัน นั่งยัน ว่า ไม่ใช่มุมมองและความคิดของตน เกรงจะเกิดความเข้าใจผิดไปกันใหญ่ จึงขอให้ผู้ที่ใช้เฟซบุ๊กระมัดระวังการแชร์ข้อความที่ไม่ถูกต้องด้วย และผู้ที่เสพข้อความควรจะต้องไตร่ตรองให้ดีว่าเป็นเรื่องจริงหรือไม่ ไม่เช่นนั้นจะตกเป็นเหยื่อให้กับผู้ที่ไม่หวังดีในโลกโซเชียลได้...